OzLabs/hebrew-wiki-articles huggingface dataset:
מזקקת ירושלמי

מזקקת ירושלמי היא מזקקה ישראלית, הנמצאת באזור תעשייה זנוח שבמועצה אזורית מטה יהודה.

==היסטוריה==
המזקקה הוקמה בשנת 2017 על ידי נתאי מורגנשטרן ודוד ציבל מייסד מזקקת רמת הגולן.

הרעיון מאחורי המזקקה זה להיות המזקקה הראשונה בישראל שמזקקת רק סינגל מאלט מעושן. נכון ל-2020 המזקקה עובדת עם לתת שעורה ברמת עישון של 35PPM. זמן התסיסה הוא לפחות שבוע. בנוסף כל התהליכים מקבלת הלתת המעושן עד הביקבוק נעשים בתוך המזקקה. דוד הזיקוק הוא מנחושת והוא נבנה בישראל במיוחד בשביל המזקקה. נפח הדוד הוא 1,000 ליטר וצורתו נמוכה במיוחד.
לאחר שני זיקוקים הניו מייק נכנס לחבית בחוזק של 63% אלכוהול.
הזיקוק הראשון החל בסוף שנת 2019.
והמזקקה עובדת רק עם חביות אלון צרפתי. וסוגי החביות הם:
* חביות רום לשעבר (בחביות היה גולדן רום של המזקקה במשך לפחות חצי שנה).
* חבית חדשה חרוכה.
* חבית בירה.
* חבית יין לבן מחוזק בסגנון פורט.
 
הבצ' הראשון של 'הר-המוריה' יצא בספטמבר 2020 הוא מורכב מחביות חדשות וחביות רום, ובוקבקו בו 1,500 בקבוקים.
 
מוצרי המזקקה כשרים בכשרות רבנות ובד"ץ בית יוסף.

== מוצרי המזקקה ==
* הר-מוריה סינגל מאלט צעיר 46.3% אלכוהול.
* רום סינגל קאסק 46% אלכוהול.
* גולדן רום 40% אלכוהול.
* רום מתובל 35% אלכוהול.
* רום וקפה 35% אלכוהול.
* ג'ין זייתים 45% אלכוהול.

==פרסים==
מוצרי המזקקה זכו בשנת 2020 בשני מדליות בתחרות הגדולה בעולם של ה-IWSC.

* 'הר-המוריה' זכה במדליית ארד בציון של 88 נקודות.
* הסולום סיסיל זכה במדליית זהב בציון של 95 נקודות.

==קישורים חיצוניים==
* 

==הערות שוליים==

קטגוריה:יצרני ויסקי ישראלי
קטגוריה:סינגל מאלט ויסקי
סורת אל-אנעאם

סורת אל-אנעאם (בערבית: ٱلْأَنْعَام, "הבהמה"<ref></ref> או "המקנה"<ref></ref>) היא הסורה השישית בקוראן, עם 165 פסוקים (איאת).<ref></ref> היא מגיעה אחרי סורת אל-מאאידה. על פי המסורת המוסלמית, סורה זו הורדה באל-מדינה. עם זאת, ישנם מקורות אסלאמיים הגורסים כי הסורה הורדה במכה.<ref></ref>

שם הסורה נגזר מפסוקים 136, 138 ו-139, בהם מוזכר המושג אל-אנעאם.<ref></ref>

== תוכן הסורה ==
סורת אל-אנעאם עוסקת בנושאים הבאים<ref></ref>:
* דחיית פוליתאיזם
* חוסר אמונה
* מונותיאיזם
* התגלות
* שליחויות על דבר אללה אשר מתגלות לנביאים או למלאכים
* תחיית המתים
הסורה מספרת גם על סיפורו של הנביא איברהים, שקורא לאחרים להפסיק לעבוד את גרמי השמים ולעבוד את אללה כמותו.<ref></ref>

== קישורים חיצוניים ==

== הערות שוליים ==

קטגוריה:סורות
קרטה (כפר)

קרטה (בהונגרית: Kerta) הוא כפר במחוז וספרם שבמרכז הונגריה.
כמו כפרים רבים באירופה גם בקרטה מספר התושבים נמצא בירידה. כך, בשנת 1990 חיו בכפר 740 תושבים, ובשנת 2019 רק 552 תושבים.

בכפר קיימות שאריות של בית קברות יהודי.

==יהודי קרטה==
בקרטה חיו יהודים בתקופות זמן שונות:
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|9
|
|-
|1880
|9
|809
|-
|1910
|8
|
|-
|1920
|6
|
|-
|1930
|9
|
|-
|1941
|6
|858
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
כריס קרמר

כריסטופר סקוט קרמר (באנגלית: Christopher Scott Kramer; נולד ב-4 באפריל 1988 בהנטינגטון שבאינדיאנה) הוא כדורסלן עבר אמריקאי, ששיחק בעמדות הרכז והקלע בין היתר בקבוצת הפועל ירושלים מליגת העל.

== קריירה ==
קרמר החל את הקריירה בשנת 2006 באוניברסיטת פרדו, כששיחק תחת המאמן מאט פיינטר (Matt Painter).

לאחר שסיים את לימודיו בשנת 2010, הצטרף אל קבוצת אינדיאנה פייסרס במסגרת ליגת הקיץ של ה-NBA.

בעונת 2010/2011, חתם בקבוצת פורט ויין מאד אנטס המשחקת בליגת הפיתוח של ה-NBA, ולאחר כמה חודשים עבר אל מאטס דה גוואינבו מליגת העל הפורטו-ריקנית.

בעונת 2011/2012, חתם בקבוצת ס.אוליבר וירצבורג ושיחק במדיה בבונדסליגה.

בעונת 2012/2013, חתם בקבוצת אולדנבורג.

בעונת 2017/2018, חתם בקבוצת ריטאס וילנה מליגת העל הליטאית.

בעונת 2019/2020, חתם בקבוצת חימקי מוסקבה מהליגה המאוחדת של VTB.

בספטמבר 2020 חתם בקבוצת הפועל ירושלים מליגת העל בישראל לעונת 2020/2021. בסיום העונה ולאחר פציעה שעבר במהלכה<ref></ref>, עזב את הקבוצה. 

== קישורים חיצוניים ==
* [https://basketball.realgm.com/player/Chris-Kramer/Summary/3984 סטטיסטיקות], באתר Realgm.com
* 

== הערות שוליים ==

קטגוריה:כדורסלנים אמריקאים
קטגוריה:אינדיאנה: כדורסלנים
קטגוריה:כדורסלני אוניברסיטת פרדו
קטגוריה:כדורסלני פורט ויין מאד אנטס
קטגוריה:כדורסלני אולדנבורג
קטגוריה:כדורסלני ריטאס וילנה
קטגוריה:כדורסלני חימקי
קטגוריה:אמריקאים שנולדו ב-1988
אתי אלון - האישה שגנבה 250 מיליון

אתי אלון - האישה שגנבה 250 מיליון היא מיני-סדרת דרמה תיעודית ישראלית המבוססת על המעילה בבנק למסחר ומציגה את סיפורה של האחראית למעילה, אתי אלון. המיני-סדרה, שכוללת שני פרקים באורך 60 דקות, שודרה מ-21 בספטמבר עד 24 בספטמבר 2020 בקשת 12.

== שחקנים ומשתתפים ==
=== שחקנים ===
==== דמויות ראשיות ====
* חן אמסלם בתפקיד אתי אלון, המועלת במעילה בבנק למסחר.
* יניב סוויסה בתפקיד עופר מקסימוב, אחיה של אתי אלון.
* צחי הלוי בתפקיד שלומי אלון, בעלה של אתי אלון.
==== דמויות משניות ====
* ערן איוניר בתפקיד משה ליבוביץ, מנכ"ל הבנק למסחר
* לירז אסייג בתפקיד עדן, פקידה בבנק שעובדת בחפיפה עם אתי אלון.
* יעקב בודו בתפקיד ישראל, לקוח של אתי אלון שנגנבו ממנו מיליוני שקלים.

=== משתתפים ===

== פרקים ==
{| class="wikitable"
! scope="col" style="background:#000000; color:#FFFFFF;" rowspan="2" |מס'פרק
! scope="col" style="background:#000000; color:#FFFFFF;" rowspan="2" |
! scope="col" style="background:#000000; color:#FFFFFF;" rowspan="2" |מקורי
! scope="col" style="background:#000000; color:#FFFFFF;" colspan="2"" |נתוני צפייה
! scope="col" style="background:#000000; color:#FFFFFF;" rowspan="2" |מקור
|-
! scope="col" style="background:#000000; color:#FFFFFF;" |
! scope="col" style="background:#000000; color:#FFFFFF;" |
|-
|1
|
|
|15.9%
|401,000
|
|-
|2
| 
|24 בספטמבר 2020
|15.7%
|411,000
|
|}

== הפקה ==
ב-15 בינואר 2020 פורסם שקשת 12 עובדת על סדרת דוקו-דרמה על סיפורה של אתי אלון והמעילה בבנק למסחר. בנוסף פורסם שמחפשים שחקנים לארבעה תפקידים ראשיים: אתי אלון, עופר מקסימוב, אביגדור מקסימוב ושלומי אלון.

ב-24 בפברואר 2020 פורסם שחן אמסלם לוהקה לתפקיד אתי אלון ויניב סוויסה לוהק לתפקיד עופר מקסימוב.

צילומי הסדרה התרחשו בין החודשים יוני עד יולי 2020.

== ביקורות ==
נדב מנוחין מאתר "וואלה! תרבות" נתן למיני-סדרה ביקורת שלילית וכתב:
למרות זאת שיבח את הליהוק של השחקנים: .
גם בעיתון "הארץ" ניתנה למיני-סדרה ביקורת שלילית. 

== קישורים חיצוניים ==

* [https://www.mako.co.il/mako-vod-mako/documentary/VOD-c05cec8d63ca471026.htm?Partner=autoComplete הפרק הראשון של הסדרה], באתר makoTV
* [https://www.mako.co.il/mako-vod-mako/documentary/VOD-38ba78e8310c471027.htm הפרק השני של הסדרה], באתר makoTV
* 

== הערות שוליים ==

קטגוריה:סדרות טלוויזיה ישראליות
קטגוריה:סדרות דרמה ישראליות
קטגוריה:סדרות טלוויזיה ישראליות שעלו לשידור בשנת 2020
קטגוריה:מיני-סדרות טלוויזיה
קטגוריה:פשע אמיתי בטלוויזיה הישראלית
Halfaxa

Halfaxa הוא אלבום האולפן השני של הזמרת גריימס. האלבום יצא לאור לראשונה בפורמט של הורדה דיגיטלית ב-30 בספטמבר 2010 בקנדה ובארצות הברית על ידי חברת התקליטים Arbutus Records, ולאחר מכן בבריטניה ובאירופה במאי 2011 על ידי חברת התקליטים Lo Recordings.

האלבום תואר כאלבום פופ גותי ו-Witch house.<ref></ref> לדברי גריימס, האלבום נוצר כדי "להעלות זכרונות אודות הרגשת האמונה באלוהים בדרך נוצרית מימי הביניים", ותיארה את האלבום כאלבום "מוזיקת ימי הביניים" שלה.<ref></ref>

== רשימת רצועות ==

== קישורים חיצוניים ==

== הערות שוליים ==

קטגוריה:אלבומי גריימס
קטגוריה:אלבומים באנגלית
מרתון הלילות הלבנים

אולג קניאגין (קירוב) מסיים את מרתון הלילות הלבנים 2011
ורה טרובניקובה (נובוסיבירסק) מסיימת במרתון הלילות הלבנים 2011 (מקום שני בקרב נשים)
המרתון הבינלאומי הלילות הלבנים הוא מרתון שנתי בסנקט פטרבורג, והמרתון העיקרי בצפון-מערב רוסיה. אחד מארבעת המרתונים הרוסים - חברי איגוד המרתונים והמרוצים הבינלאומיים,<ref>[http://aimsworldrunning.com/Directory.htm#RUS AIMS — Directory]</ref> מבחינת מספר רצי המרתון שסיימו בשנת 2013, נמצא במקום השני (מאחורי מוסקבה, אך לפני מרתון סיביר).
== היסטוריה ==
לראשונה, מרתון הלילות הלבנים נערך בלנינגרד בשנת 1990. בתחילה, המרתון הוגדר כמרתון לילי, הרצים התחילו בשעה 23:00 וסיימו למחרת בבוקר. עם זאת, בשנים האחרונות נערך ביום ראשון בבוקר מרתון הלילה הלבן (בשנת 2017 החל המרתון בשעה 8:00<ref></ref>). מגבלת הזמן להתגברות על המרתון היא 6 שעות.

== מסלול ==
מסלול המרתון נערך בטבעת אחת לאורך החלק המרכזי של העיר על רקע מונומנטים אדריכליים מפורסמים כמו קתדרלת איסק, פרש הברונזה, הסטרלקה של האי וסילי, מבצר פיטר ופול, הגן הבוטני, תיאטרון הדרמה הגדול, נבסקי פרוספקט, מנזר אלכסנדר נבסקי ועוד.

== קישורים חיצוניים ==
* [http://www.wnmarathon.ru www.wnmarathon.ru]
== הערות שוליים==

קטגוריה:סנקט פטרבורג: תחרויות ספורט
קטגוריה:רוסיה: ריצות מרתון
קבוצת אנט

קבוצת אנט (בסינית: 蚂蚁金服; תרגום: "נמלה שירות כספי", פיניין: Mǎyǐ jīn fú, באנגלית: Ant Group), כונתה בעבר אנט פַינַנְשִיאַל (Ant Financial) ועלי-פֵּיי (Alipay), הוא חברת פינטק סינית המשויכת לקבוצת עליבאבא. אנט היא חברת הפינטק הגדולה בעולם (במונחי שווי שוק) והחד-קרן הגדול בעולם עם הערכת שווי של כ 150 מיליארד דולר.<ref></ref><ref></ref><ref></ref><ref></ref>

== IPO ==

== חברות בנות ==
* Alipay - יישום ארנק אלקטרוני לנייד שמאפשר קבלת כסף ותשלום
* Huabei או Ant Credit Pay - מעין כרטיס אשראי דיגיטלי. מוצר שמאפשר תשלומי קרדיט
* MYbank - בנק פרטי מקוון שכולו בענן
* Jiebei או Ant Cash Now - חברת הלוואות לצרכנים
* Ant Fortune - חברה לניהול מקיף של הון
* Ant Insurance Services - שירותי ביטוח מקוונים
* Zhima Credit - שירותי אשראי ודירוג אשראי לצרכנים
* Ant Financial Cloud - שירותי ענן למוסדות פיננסיים
* ZOLOZ - פלטפורמה גלובלית לזיהוי ביומטרי

==קישורים חיצוניים==

* 

== הערות שוליים ==

קטגוריה:קבוצת עליבאבא
קטגוריה:ציטוט עם תסריט בשפה זרה (סינית)
קטגוריה:שוק ההון
קטגוריה:חברות סיניות
פיאט R.2

דגם מנוע 6 צילינדרים "Fiat A.12bis" המפיק 300 [[כ"ס שהורכב ב"פיאט R.2"]]
פיאט R.2 (באיטלקית: Fiat R.2) היה מטוס סיור דו-כנפי וחד-מנועי מתוצרת יצרנית המטוסים האיטלקית Fiat Aviazione חברת בת של פיאט אשר יוצר בין השנים 1925–1918 באיטליה

==פיאט R.2==

* צוות: 1 טייס + 1 סייר אוויר
* טווח טיסה - 850 ק"מ
* מנוע 6 צילינדרים, בטור, 21.715 ליטר מתוצרת פיאט, סוג מנוע "Fiat A.12" , דגם מנוע "A.12bis". משקל מנוע: 438 ק"ג (משקל יבש)
* מנוע קרור מים
* בראש פרויקט התכנון, הייצור והעיצוב של ה-"פיאט R.2" עמד המהנדס אווירונאטי "Celestino Rosatelli" 
* התחמשות: עד 3 מקלעים מסוג מקלע לואיס, קליבר 7.7 מ"מ, קצב אש: 600-500 כדור לדקה (למקלע).
הנשק הוזן על ידי מחסנית עגולה של 90 כדורים שמוקמה מעל הנשק, והסתובבה בעת הירי.

===ארצות שירות===
;
* הצבא המלכותי האיטלקי - בשירות חיל האוויר "Corpo Aeronautico Militare" , היה קרוי: "Corpo Aeronautico" (עד 23 במרץ 1923)
* חיל האוויר המלכותי האיטלקי (מ 28 במרץ 1923)

;
* חיל האוויר הטורקי
==ראו גם==
* פיאט BGA 

== קישורים חיצוניים ==

==הערות שוליים==

קטגוריה:כלי טיס איטלקיים
קטגוריה:מטוסי סיור
קטגוריה:פיאט
מיהאי שבשטין

מיהאי שבשטין (במקור מיקשה שטרן, בהונגרית: Sebestyén Mihály; בודפשט, 2 במרץ 1893<ref></ref> – בודפשט, 2 בנובמבר 1977) היה שחקן, במאי תיאטרון יהודי-הונגרי אחיהם של גזה שבשטין, דז'ה שבשטין ינה שבשטין והכדורגלן של מ.ט.ק. בודפשט ונבחרת הונגריה בכדורגל בלה שבשטין.

== ביוגרפיה ==
מיהאי שסשטין נולד בבודפשט במשפחה יהודית כבנם של ז'יגמונד שטרן וגיזלה וירת. הוא סיים את לימודיו באקדמיה לאמנויות הבמה בשנת 1915. תחילה הופיע בעיר מישקולץ, ואחר כך בין השנים 1916–1918 בעיר טימישוארה. במאי 1918, בתור הנציג של חברת התיאטרון טימישוארה-בודה, הפך שבשטין למנהל האמנותי של תיאטרון טרגו מורש. בין השנים 1919–1922 היה לו חוזה בתיאטרון ההונגרי. ב־17 בדצמבר 1925, בבודפשט, התחתן עם ליוויה, בתם של שמואל שוורץ ויולאן קוהן (כהן).<ref></ref> משנת 1926 עמד בראש התיאטרון הלאומי של מישקולץ עד 1939. אז הוא נאלץ להתפטר בשל החוקים האנטי יהודיים ששללו פרנסה מיהודים (החוק היהודי הראשון בשנת 1938 והחוק היהודי השני בשנת 1939 היו תחילת החקיקה האנטי יהודית המפלה בהונגריה), הוא שרד את השואה עם אשתו בגטו בודפשט. במהלך מלחמת העולם השנייה התפרנס מהשכרת ספריית התיאטרון שלו (ספרייתו הפרטית) ולאחר מכן ממכירת ספריית התיאטרון הזו. בין השנים 1951–1963 לימד ניהול תיאטרון באוניברסיטה לאמנויות התיאטרון והקולנוע בבודפשט.

בין שתי מלחמות העולם הוא נחשב לבמאי משמעותי ואיכותי שהזמין אמנים ידועים להופיע כאורחים. מריה מזאי, זמרת האופרה לילי נמני וטיוודר ביליצ'י התחילו את דרכם אצלו.

שבשטין הובא למנוחת עולמים בבית קברות היהודי ברחוב קוזמה.

== לקריאה נוספת ==
* [http://mek.oszk.hu/02100/02139/html/sz23/109.html לקסיקון התיאטרון ההונגרי]
* [http://mek.oszk.hu/08700/08756/html/IV/szin_IV.0129.pdf לקסיקון אומנויות הבמה ההונגריות] (1929-1931, עורך. אלאדר שופלין)
* לקסיקון יהודי הונגרי. [http://mek.oszk.hu/04000/04093/html/0788.html גישה מקוונת]

==קישורים חיצוניים==

* 

== הערות שוליים ==

קטגוריה:מפיקי תיאטרון
קטגוריה:שחקני קולנוע וטלוויזיה יהודים הונגרים
קטגוריה:שחקני תיאטרון יהודים הונגרים
קטגוריה:משפחת שבשטין
קטגוריה:טימישוארה: יהודים
קטגוריה:מנהלי תיאטראות בהונגריה
קטגוריה:בודפשט: אישים
קטגוריה:יהדות בודפשט
קטגוריה:ניצולי השואה
קטגוריה:בוגרי האוניברסיטה לאמנויות התיאטרון והקולנוע
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1893
קטגוריה:הונגרים שנפטרו ב-1977
זונדה (הזנה)

זונדה
זונדה (על פי האקדמיה ללשון העברית: מַחְדֵּר; נקרא גם: מחדר אפי-קיבתי או צינור הזנה נזוגסטרי, באנגלית: Nasogastric tube), היא צינורית המוחדרת דרך אחד מנחירי האף, עוברת דרך הושט לתוך הקיבה. הזונדה משמשת לצורך הזנה או מתן תרופות לחולים שאין ביכולתם להזין את עצמם דרך הפה. צורת ההזנה הזו מכונה הזנה אנטרלית.

כיוון שצינור ההזנה בשיטה זו עובר דרך האף והושט, הדבר עשוי לגרום לאי-נוחות גדולה, תחושת בחילה ואף לפציעה. משכך שיטה זו מועדפת למשך הזנה קצר (לרוב לא יותר מעשרה ימים רצופים למניעת תלות זונדה) אצל מטופלים בעלי הפרעות בליעה זמניות (לדוגמה מטופלים שעברו שבץ מוחי או בעקבות ניתוח בפנים, בחלל הפה או במערכת העיכול). במידה ויש צורך בהמשך הזנה אנטרלית יש לשקול הזנה בגסטרוסטום (פיום קיבה).
==אופן החדרת הזונדה==
החדרת הזונדה מבוצעת על ידי רופא או איש צוות סיעודי. הזונדה מוחלפת אחת לשבועיים.

מושיבים את המטופל בזווית של 45 מעלות. מחדירים את הזונדה דרך אחד הנחיריים. יש לוודא כי הזונדה הוחדרה לקיבה. במקרה שהמטופל משתעל או מראה סימני חנק (במטופל בהכרה ניתן לבדוק את יכולת הדיבור), יש לחשוד שהזונדה הוחדרה לריאות.
===אימות מיקום הזונדה===
צילום חזה למטופל עם [[טובוס וזונדה (הזונדה מסומנת בחץ הפונה כלפי מטה)]]
ניתן לבצע צילום חזה לאחר החדרת הזונדה.
* הזרקת אוויר לזונדה והאזנה לאיתור רעשי ביעבוע (אם יש ביעבוע, הזונדה בקיבה).
* שאיבת נוזל מהזונדה ובדיקת רמת חומציות (תוכן הקיבה חומצי).
* הטבלת קצה הזונדה בכוס מים במידה ונוצרות בועות, יש לחשוד שהזונדה בריאות. 

==סיבוכים==
החדרת הזונדה היא פעולה שאינה נעימה למטופל, לעיתים נגרמת פציעה של רקמת האף והושט. נוכחות הזונדה בנחיריים דרך הוושט מגדילה את הסיכון להיווצרות פצעי לחץ. בנוסף קיים סיכון מוגבר לחשיפה לזיהומים בדרכי הנשימה. בעיה נוספת היא העניין האסתטי, המשמעותי במיוחד בקרב החולים הצלולים בדעתם.
==קישורים חיצוניים==

* [https://www.health.gov.il/download/ng/0_5_9.pdf?&~nfopt(fileDistorted=2382138663595037) נהל הזנה אנטראלית חודרנית] של משרד הבריאות לבתי חולים גריאטריים
==הערות שוליים==

קטגוריה:טכנולוגיה רפואית
קטגוריה:תזונה
קטגוריה:גסטרואנטרולוגיה
מרתון סיביר

נדז'דה וויינברג ניצחה במרוץ הנשים בשנת 1994.
מרתון סיביר הבינלאומי סיבירי הוא מרתון שנתי הנערך בעיר אומסק מאז שנת 1990, אז נפתחה העיר לראשונה לזרים. מרתון הקיץ הוא חלק מחגיגות ימי העיר. מתקיים בשבוע של יום איליה הקדוש, הפטרון של אומסק, בתחילת אוגוסט. המרתון עצמו מתקיים במהלך השבת הראשונה של אוגוסט. חצי מרתון החורף נערך במהלך שבוע חג המולד האורתודוקסי ב-7 בינואר. מבחינת מספר המשתתפים בין מרתוני רוסיה הוא נמצא במקום השלישי אחרי מרתון הלילות הלבנים.

תאריך המירוץ הוקדם בשבוע בשנת 2012, כך שזמן ההתחלה הותאם בדיוק לזה של מרתון הגברים האולימפי ב-2012 שנערך בלונדון<ref>Kurdyumova, Yelena & Porada, Sergey (2012-08-12). [http://www.iaaf.org/news/news/heat-takes-a-heavy-toll-in-omsk-1 Heat takes a heavy toll in Omsk]. IAAF. Retrieved on 2013-10-05.</ref> ונדחה עד ספטמבר 2013 בגלל אליפות העולם באתלטיקה 2013 שנערכה במוסקבה באותה תקופה.

הוא אורגן בשנת 1990 על ידי דמיטרי חודקו וסרגיי גוברילוב כניסיון לפתוח את אומסק לזרים. בראש המשלחת הזרה עמד קלוד פיזיקארו, אוסטרלי המתגורר בלונדון, באמצעות מועדון ריצה בשם רצים עולמיים, שרצו עד לסיום. מנהלים מאוחרים יותר של מרתון לוס אנג'לס ומרתון ניו יורק השתתפו באופן פעיל בשנים הראשונות של מרתון סיביר הבינלאומי. במרתון הראשון השתתפו 1,800 ספורטאים, בהם 32 זרים מ-9 מדינות, אחד מהם היה חבר הפרלמנט הבריטי ג'ון אוסטין-ווקר, ורץ מרתון קנייתי שבגלל קושי בטיסה הגיע בבוקר המרתון. מאז תחילת שנות התשעים המרתון משך אלפי משתתפים (וזרים רבים) בכל שנה והמספר גדל מדי שנה.

הוא מוגדר כמרוץ כביש תווית ברונזה של התאחדות האתלטיקה הבינלאומית, מה שהופך אותו לתחרות כזו היחידה במדינה שמחזיקה במעמד מטעם התאחדות האתלטיקה הבינלאומית<ref>[http://www.iaaf.org/news/report/danilova-and-nigusse-win-siberian-internation Danilova and Nigusse win Siberian International Marathon]. IAAF (2013-09-22). Retrieved on 2013-10-05.</ref>. למרות אופיו הבינלאומי, רק אתלט זר אחד (קוסמאס מוסיוקה מקניה) עלה על הפודיום בתחרות בין 1990 ל-2010.
== קישורים חיצוניים ==
* 

== הערות שוליים ==

קטגוריה:רוסיה: ריצות מרתון
קטגוריה:אומסק: ספורט
מרתון קאזאן

מרתון קאזאן (ברוסית: Казанский марафон) היא תחרות ריצה בעיר קאזאן, המתקיימת מדי שנה מאז 2015. כולל ריצת מרתון, 21.1 ק"מ, 10 ק"מ ו-3 ק"מ. המסלול זכה בתואר אחד המסלולים היפים באירופה (על פי ואדים זלובין, מד מוסמך של האיגוד הבינלאומי לפדרציות האתלטיקה).<ref></ref> ספורטאים מקצועיים וחובבים לוקחים חלק המרוץ, שנערך תחת שם המותג של סדרת אירועי הספורט TIMERMAN.<ref></ref>

המרתון מאורגן על ידי "המרכז ליישום פרויקטים ספורטיביים" בהנהגתו של ואדים יאנגירוב.<ref></ref> הוועדה המארגנת היא גם הפדרציה לאתלטיקה של הרפובליקה של טטרסטן, ממשלת הרפובליקה של טטרסטן ועיריית קאזאן.

לראשונה מרתון קאזאן נערך בשנת 2015.<ref></ref> במסגרתה אליפות רוסיה בריצת מרתון עם בחירת המשתתפים לאליפות העולם. המשתתפים קיבלו שלוש ריצות לבחירה: מרתון אולימפי קלאסי - 42.2 ק"מ, חצי מרתון ומירוץ מעגלי 5 ק"מ. בסך הכל השתתפו 2,246 איש במרוצים. מרתון קאזאן נקבע לציון חגיגת 70 שנה לניצחון במלחמה הפטריוטית הגדולה.
מרתון קאזאן 2018

== זוכי מרתון קאזאן ==
{| class="wikitable sortable"
! rowspan="2" | שנה
! colspan="3" | זוכה
! colspan="3" | זוכה
|-
! שם
! מדינה
! זמן ריצה
! שם
! מדינה
! זמן ריצה
|-
| 2019
| סטפן קיסלב
| rowspan="5"|
| 2:12:56
| סרדנה טרופימובה
| rowspan="5"|
| 2:31:31
|-
| 2018
| ארטיום אלכסייב<ref></ref>
| 2:17:45
| rowspan="3"|טטיאנה אריאסובה
| 2:36:04
|-
| 2017
| אלכסיי טרושקין
| 2:16:22
| 2:31:12
|-
| 2016
| אנדריי ספרונוב
| 2:18:27
| 2:33:37
|-
| 2015
| יורי צ'צ'ון
| 2:14:11
| סרדנה טרופימובה
| 2:29:29
|}

== מסלול ==
מסלול מרתון קאזאן 2018
מסלול המרתון עובר דרך האתרים המשמעותיים ביותר של קאזאן: הקרמלין עם מסגד קול-שריף החינני ומגדל סיויומבייק, הסוללה על גדת נהר קאזאנקה, ארמון ספורט המים ומרכז המשפחה העירוני, מתחם הבילוי פירמידה, אגם קבאן, גשר המילניום, רחוב קארל מרקס, סוללת הקרמלין, גן לנינסקי, קרקס קאזאן ועוד.
== הליגה התאגידית ==
משתתפי הליגה התאגידית
אחד המרכיבים החשובים ביותר במרתון היה הליגה התאגידית, שמטרתה העיקרית היא ליצור תנאים להשתתפות משותפת של צוותי ארגונים ועסקים של רפובליקת טטרסטן באירועי ספורט המוניים. על פי תוצאות המרתון בשנת 2018, יותר מ-55 צוותים מבין חברות וארגונים לא רק מהרפובליקה, אלא גם ממחוזות רוסיה וחבר המדינות השתתפו בליגה התאגידית.<ref></ref>

== קישורים חיצוניים ==

* 

== הערות שוליים ==

קטגוריה:רוסיה: ריצות מרתון
קטגוריה:קאזאן: תחרויות ספורט
מרתון החלל

מרתון החלל (ברוסית: Космический марафон) הוא תחרות ריצה שנתית באתלטיקה הנערכת בעיר קורוליוב שבמחוז מוסקבה, רוסיה.

== היסטוריה ==
המרתון נערך מאז 1977 ונחשב למרתון הקיץ הוותיק ברוסיה, כמו גם במרחב הפוסט-סובייטי. נוטלים בו חלק ספורטאים-מקצוענים וחובבים.

בשנת 1982 היה למרתון הגדול ביותר בברית המועצות, עם 1070 משתתפים. בנוסף, לראשונה במרתון זה, בוטלה הדרישה למסור אישור רפואי, שהוא לרוב רשמי; בפעם הראשונה בקורוליוב השתתפו ותיקי מלחמת העולם השנייה למרתון; לראשונה בקורוליוב, ילדים החלו להשתתף במרוצים.

התחרויות נערכות על פי כללי התאחדות האתלטיקה הבינלאומית בחסות עיריית קורוליוב וממשלת מחוז מוסקבה.

== קישורים חיצוניים ==
* 

* [http://www.korolev-tv.ru/2015-10-07/wash-n-go דיווח על ההכנות למרתון החלל ה-39]
* [http://www.sport-express.ru/running/reviews/831449/ סקירת המרתונים הטובים ביותר ברוסיה]

קטגוריה:רוסיה: ריצות מרתון
קטגוריה:מחוז מוסקבה: ספורט
פרנקו טנקרדי

פרנקו טנקרדי (נולד ב-10 בינואר 1955) הוא כדורגלן איטלקי ששיחק בעמדת השוער. הוא מוכר בעיקר בשל תקופתו ברומא ובנבחרת איטליה. בנוסף לכך, הוא חבר בהיכל התהילה של רומא.

==קריירת מועדונים==

טנקרדי החל את הקריירה שלו בקבוצת עיר הולדתו, ג'וליאנובה, כשלאחר מכן הצטרף לשנתיים למילאן, בה לא רשם ולו הופעה אחת בהרכב ושנה ברימיני, לפני שהצטרף לרומא. במדי הזאבים, הוא רשם 288 הופעות ליגה בין השנים 1979 ל-1990, ואף זכה עימה באליפות בעונת 83–1982 ובארבע זכיות בגביע האיטלקי. בשנת 1987 במהלך משחק נגד מילאן בסן סירו, זיקוק נזרק אל ראשו על ידי אוהד מילאן. הוא הפסיק לנשום לזמן קצר עד ששב להכרה על ידי הפרמדיקים. הקריירה שלו הגיעה לקיצה בשנת 1991 לאחר עונה אחת בטורינו, שבה שימש כשוער משנה, אך עדיין זכה עימה בגביע מיטרופה באותה העונה.

==קריירה בינלאומית==

טנקרי ייצג את נבחרת איטליה באולימפיאדת לוס אנג'לס 1984 ואף שימש כשוער המשנה לג'ובאני גאלי בסגל האיטלקי למונדיאל 1986. במסגרת שהותו בנבחרת בין השנים 1984 ל-1986, הוא צבר 12 הופעות, כשכולם במשחקי ידידות.

==קריירת אימון==

לאחר פרישה ממשחק פעיל, טנקרדי עבד כמאמן שוערים ברומא עד לשנת 2004. לאחר מכן, הוא הלך בעקבות מאמן הקבוצה, פאביו קאפלו ליובנטוס, כשנטל את אותה המשרה גם שם. טנקרדי הצטרף ביחד עם קאפלו לריאל מדריד בעונת 07–2006 על מנת לשמש כמאמן השוערים של המועדון.

ב-14 בדצמבר 2007, טנקרדי מונה למאמן השוערים של נבחרת אנגליה, כששנה לאחר מכן, קאפלו הצטרף כמאמן הנבחרת. בשנת 2011, טנקרדי חזר לרומא כחלק מהצוות הטכני של המאמן הנכנס, לואיס אנריקה. לעומת זאת, הוא עזב את המועדון ב-13 ביוני כתוצאה מסיבות אישיות. בשנים שבאו לאחר מכן, הוא שימש כמאמן השוערים של ליבורנו, טרננה האיטלקיות וג'יאנגסו סונינג הסינית.

==תארים==
===קבוצתיים===
;רומא
* סרייה א' (1): 1982/83
* הגביע האיטלקי (4): 1979/80, 1980/81, 1983/84, 1985/86

;טורינו
* גביע מיטרופה (1): 1991

===אישיים===
* היכל התהילה של רומא

==קישורים חיצוניים==

קטגוריה:מגני כדורגל איטלקים
קטגוריה:כדורגלני נבחרת איטליה
קטגוריה:כדורגלנים איטלקים
קטגוריה:כדורגלנים באולימפיאדת לוס אנג'לס (1984)
קטגוריה:כדורגלני מונדיאל 1986
קטגוריה:כדורגלני מילאן
קטגוריה:כדורגלני רומא
קטגוריה:כדורגלני טורינו
קטגוריה:איטלקים שנולדו ב-1955
מגדל WECT

מגדל WECT היה תורן בגובה 609.6 מטרים<ref></ref> ששימש כאנטנה לשידור טלוויזיה, כולל שידור אות הטלוויזיה האנלוגית של ערוץ WECT 6. הוא נבנה בשנת 1969 ונמצא לאורך כביש 53 מדרום לוויט לייק בעיירת קולי במחוז בליידן, קרוליינה הצפונית, ארצות הברית. לפני ההריסה, מגדל WECT היה, יחד עם כמה תרנים אחרים, המבנה השביעי הגבוה ביותר שנוצר אי פעם; והיה לא רק המבנה הגבוה ביותר בצפון קרוליינה, אלא גם הגבוה בארצות הברית ממזרח לנהר המיסיסיפי.

ב-8 בספטמבר 2008, WECT הפסיקה את השידור הרגיל של האות האנלוגי שלהם מהמגדל במחוז בליידן, אך הסתמכה במקום זאת על המשדר הדיגיטלי החדש שלה בווינבו.<ref>[http://www.starnewsonline.com/article/20080927/COLUMNISTS/809270320/1082/COLUMNIST02?Title=WECT_engineer_says_Big_Switch_took_some_improvisation WECT engineer says Big Switch took some improvisation, Si Cantwell, Wilmington Star-News, September 27, 2008]</ref> בעקבות המעבר, האות האנלוגי נשאר באוויר עד סוף ספטמבר כ"נורת לילה", שידר סרטון הדרכה המסביר התקנת ממירים ואנטנות UHF,<ref>[http://www.wect.com/Global/story.asp?S=8835104&nav=menu157_1_1 WECT - Big Switch Minute: Answering your questions, August 13, 2008]</ref><ref>[http://www.tvnewsday.com/articles/2008/09/22/daily.4/ WECT Airs DTV Instructional Video, TVNEWSDAY, Sep 22, 2008]</ref> אך רבים שהצליחו לקבל את ה-VHF האנלוגי לשעבר של WECT, לא יכלו לקלוט את התחנה באופן דיגיטלי,<ref>[https://www.wsj.com/articles/SB122161286467845981 Early Digital-TV Switch Has Flaw: Viewers Could Lose Certain Channels on Permanent Basis, Wall Street Journal, September 17, 2008], cited [http://www.gadgetell.com/tech/comment/digital-tv-transition-has-early-flaws/ here].</ref> עקב מעבר לערוץ UHF ואזור כיסוי קטן בהרבה.<ref>[http://english.capital.gr/news.asp?id=576405 FCC Looking For Lost Channels In Digital TV Switch, September 16, 2008]</ref> 

WECT המשיכה להשתמש במגדל האנלוגי לשעבר למטרות איסוף חדשות אלקטרוניות לפני שתרמה את המגדל ואת האתר בשטח 0.31 קמ"ר ל[http://greenberetfoundation.org קרן הכומתה הירוקה] בשנת 2011. ב-20 בספטמבר 2012 נהרס המגדל ולבסוף הוא הושלך.<ref></ref> ההכנסות ממכירת הקרקעות וגרוטאות המגדל הועברו לקרן.<ref></ref>

== ראו גם ==
* רשימת המגדלים הגבוהים בעולם

== קישורים חיצוניים ==
* [http://www.skyscraperpage.com/diagrams/?b7122 Skyscraper Page diagrams] 

== הערות שוליים ==

קטגוריה:ארצות הברית: מבנים
קטגוריה:קרוליינה הצפונית: מבנים
קטגוריה:מגדלי תקשורת
גרג צ'ון

גרג צ'ון (באנגלית: Greg Chun; נולד ב-11 בנובמבר 1971) הוא מוזיקאי ומדבב אמריקאי, בעיקר במשחקי וידאו.

==ביוגרפיה==
צ'ון נולד בנובמבר 1971 באוונסטון, אילינוי והוא בוגר אוניברסיטת סטנפורד. לאחר לימודיו חיפש עיסוק להתמקצע ובחר להיות מוזיקאי. בתחילה עבד לצד ההרכב הקומי "Lonely Island" ומשם התפתח לפרויקטים מוזיקליים שיצר לתוכנית סאטרדיי נייט לייב, טקס פרס אמי לבידור בפריים טיים ה-67 והתוכנית "לונלי איילנד" ועבר לגור בלוס אנג'לס.

בשנת 1995 החל גם לדבב במשחקי מחשב וסדרות. הוא דיבב בסרט משנת 1997 "The End of Evangelion" את ריוג׳י קאג׳י, ובמשחקי המחשב וורלד אוף וורקראפט, League of Legends, דיאבלו 3 ובעוד רבים. הוא דיבב גם בכמה סרטים כמו: תור: העולם האפל, שודדי הפיצוחים 2: טבעי להשתגע ועוד.

ב-2021 עלתה סדרת הנטפליקס משחקי הדיונון בה צ'ון מדבב את סונג ג'י-הון בדיבוב לאנגלית (תחליף ללי יונג-ג'ה).

==פילמוגרפיה==
* 1997 - Neon Genesis Evangelion: Death & Rebirth
* 1997 - The End of Evangelion
* 2001 - Millennium Actress
* 2001–2004 - The Division
* 2004 - וורלד אוף וורקראפט
* 2007–הווה - March Comes In like a Lion
* 2009 - League of Legends
* 2009 - Final Fantasy XIII
* 2010 - Vindictus
* 2010 - Dragon Nest
* 2010 - Radiant Historia
* 2011 - Saint Seiya: The Lost Canvas
* 2012 - דיאבלו 3
* 2012 - World of Warcraft: Mists of Pandaria
* 2012–2017 - Mob Psycho 100
* 2012–2018 - The Disastrous Life of Saiki K
* 2012–הווה - ואן-פאנץ' מאן
* 2012–הווה - בונגו סטריי דוגס
* 2013 - Leisure Suit Larry: Reloaded
* 2013 - Disney Infinity
* 2013 - תור: העולם האפל
* 2013–2018 - Record of Grancrest War
* 2014 - Infamous First Light
* 2014 - האנטר האנטר
* 2014 - World of Warcraft: Warlords of Draenor
* 2014–הווה - Occultic;Nine
* 2014–הווה - Sword Art Online Alternative Gun Gale Online
* 2014–2015 - JoJo's Bizarre Adventure: Stardust Crusaders
* 2015 - Citizens of Earth
* 2015 - Heroes of the Storm
* 2015 - Armored Warfare
* 2015 - Heroes: Legend of the Battle Disks
* 2016 - Big Fish & Begonia
* 2016 - Rise of the Tomb Raider
* 2016 - World of Warcraft: Legion
* 2016 - World of Final Fantasy
* 2016 - ימי חיינו
* 2016–2020 - Demon Slayer: Kimetsu no Yaiba
* 2017 - שודדי הפיצוחים 2: טבעי להשתגע
* 2018 - הגיבור עם המסכה
* 2018 - Sword Gai
* 2018 - Gundam Build Divers
* 2018 - Megalo Box
* 2018 - Star Control: Origins
* 2018–2019 - Beyblade Burst Turbo
* 2018–2020 - ברבי: הרפתקאות בבית החלומות
* 2019 - נאון ג'נסיס אוונגליון
* 2019 - Cannon Busters
* 2019 - Kingdom Hearts III
* 2019 - Fire Emblem
* 2019 - LEFT ALIVE
* 2019 - World War Z
* 2019 - I Think You Should Leave with Tim Robinson
* 2019 - Remnant: From the Ashes
* 2019 - Asgard's Wrath
* 2020 - עולם היורה: מחנה הקרטיקון
* 2020 - Dragon's Dogma
* 2020 - Scissor Seven
* 2020 - 2020 Japan Sinks
* 2022 - ברבי: הכי טוב בשתיים
* 2023 - ברבי: מגע של קסם
* 2024 - Grimsburg

==קישורים חיצוניים==

קטגוריה:מוזיקאים אמריקאים
קטגוריה:מדבבים אמריקאים
קטגוריה:סטרימרים
קטגוריה:אמריקאים שנולדו ב-1971
פריטם

פריטם (באנגלית: Pritam Chakraborty, בקיצור: Pritam; נולד ב-14 ביוני 1971) הוא מלחין, גיטריסט וזמר הודי.
== חייו ==
פריטם נולד בקולקטה. הוא למד מוזיקה אצל אביו עוד בהיותו בבית הספר. בהמשך הוא למד גאולוגיה באוניברסיטה. בשנת 1994 הוא סיים לימודים באוניברסיטה לקולנוע וטלוויזיה וקיבל הסמכה כמהנדס קול. 

בשנת 1997 הוא הגיע למומבאי ועבד כמהנדס קול עובר זמרים שונים. במקביל הוא הקים להקה ובסוף 2001 אחד משירי הלהקה זכה להצלחה.

בשנת 2004 הוא כתב מוזיקה לסרט. היצירה זכתה להצלחה ואף זכתה לפרס למוזיקה לקולנוע בהודו.

הוא המשיך לכתוב מוזיקה לסרטים ועבור 3 סרטים קיבל פרס בתחום "מפיק מוזיקה לסרט" ו"השפעה לקולנוע". שיר של פריטם מסרט שצולם בשנת 2015 הגיע למקום ראשון במצעד הפזמונים בהודו והיה לשיר מסרט קולנוע הראשון בהודו שהגיע ל-100 מיליון השמעות ביוטיוב.

במקביל הוא הוציא מספר אלבומים. פריטם זכה מספר פעמים בתואר "מלחין השנה" ואלבומים שהוציא זכו בתואר "אלבום השנה" בהודו.

פריטם מגיע לתוכניות טלוויזיה רבות כמשתתף בחבר שופטים של תחרויות שירה.

מספר פעמים פריטם הואשם בהפרת זכויות יוצרים וגנבה. לפי אתר הודי בשנים 2004–2010 שירים שלו נחשדו כמבוססים על יצירות של יוצרים אחרים 52 פעמים. הדבר כלל יצירות ידועות של בוני אם, דמיאן רייס, ברובכס ורבים אחרים.

==קישורים חיצוניים==

קטגוריה:מוזיקאים הודים
קטגוריה:זמרים הודים
קטגוריה:זוכי פרס פילמפייר
קטגוריה:ילידי 1971
צומת גוש קטיף

צומת גוש קטיף (כונה לפעמים צומת האורחאן) היה צומת בכניסה לגוש קטיף ששימש את הבאים לגוש. הצומת ננטש עם סיום ביצוע תוכנית ההתנתקות. הצומת חיבר את גוש קטיף לציר טנצ'ר. בגלל קרבתו לאזורי מגורים ברצועת עזה הצומת והכבישים שמשמשים אותו נסגרו באופן תדיר, מספר פעמים לתנועת פלסטינים וכן מספר פעמים לתנועה של אזרחים ישראליים אך נפתח תוך זמן קצר לאחר רגיעה ביטחונית.

בסמוך לצומת שכן מוצב אורחאן ששימש את צה"ל. מלבד זאת המקום הוא נקודה ביטחונית חשובה בה צה"ל פיקח על המעבר.

== היסטוריה ==
בנובמבר 1998 התרחש בצומת פיגוע התאבדות שבוצע בעזרת מכונית תופת שהתפוצצה בסמוך לאוטובוס תלמידים של בית הספר האזורי בנוה דקלים. בפיגוע נהרג המחבל שביצע את הפיגוע וכן חייל צה"ל ששהה בסמוך. מלבדם נפצעו בפיגוע גם שלושה אנשים.

שנתיים לאחר הפיגוע של אוטובוס התלמידים התרחש בצומת פיגוע נוסף, הפעם היה זה פיגוע ירי בו נרצח איתמר יפת, צעיר ממושב נצר חזני שבמרכז גוש קטיף.

בנובמבר 2000 בוצע סמוך לצומת הפיגוע באוטובוס הילדים, בו נרצחו שני תושבי היישוב כפר דרום ונפצעו כתשעה ילדים.

במאי 2003 נתפסה בעת בדיקה ביטחונית שגרתית בצומת מונית ערבייה בה נמצאו אמצעי לחימה. בתקשורת פורסם כי נוסעי המונית נלקחו לחקירה.

חודש לאחר מכן כאשר בשיחות של גורמים מדיניים דנו בנושא העברת האחריות הביטחונית ברצועת עזה ואף מגעים להפסקת אש עלתה האפשרות שצה"ל יחדש את הסיורים הביטחוניים המשותפים עם הפלסטינים בציר טנצ'ר ובהם בין היתר גם בצומת גוש קטיף. עם זאת על אף המצב הביטחוני הלא ברור נערכה פגישה בין מפקד החטיבה המרכזית, אבי אשכנזי ובין הקצין הפלסטיני הבכיר, עומר עאשור שבסיומה הסכימו הגורמים שהמצב הביטחוני רגוע יחסית אך הבהירו שצריך להתקדם להשגת הפרדה ממשית בין המתנחלים שבגוש לפלסטינים תושבי הרצועה.

ביוני 2004 אירע במוצב אורחן (שנמצא בסמוך לצומת) פיגוע של מספר מחבלים פלסטינים מארגון החמאס יחד עם מאות ק"ג של חומר נפץ שהוטמנו לאחר חפירה של מנהרת תופת שנחפרה החל מפברואר של אותה שנה, לאחר שכבר החלו עבודות החפירה הצטרפו גם כמה פעילים מארגון הפת"ח שאף תיעדו את המשך פעולות החפירה. בפיגוע נהרג חייל ששהה במוצב ונפצעו שבעה חיילים נוספים. חצי שנה לאחר מכן נבנה מוצב חדש שגם הוא נמצא בצמוד לצומת גוש קטיף והפעם נבנתה סביבו חומה גבוהה שתמנע אסון דומה בשנית.

בספטמבר 2004, הפגינו כ-3 אנשים וכן החובשים של [http://www.mkatif.org/Web/He/Katif/Galed/Tifeerettertner/Default.aspx תפארת טרטנר], בחורה שנהרגה בצומת מפצצת מרגמה שנפלה בערב יום הכיפורים שחל באותו החודש. המפגינים מחו על המצב הביטחוני בגוש קטיף.

בינואר 2005 אירע בצומת פיגוע התאבדות נוסף, בו מחבל מתאבד פוצץ עצמו והרג איש שב"כ ופצע כ-6 חיילים בזמן שחיכו בעמדה הביטחונית שבה נבדקות מכוניות של אזרחים פלסטיניים שנוסעים באזור מוצב אורחן וצומת גוש קטיף.

הצומת ננטש עם ביצועה של תוכנית התנתקות וסגירת ציר כיסופים בדרך אל הצומת.

== ראו גם ==

* צומת נצרים

==קישורים חיצוניים==
* 
* 
* 

==הערות שוליים==

קטגוריה:גוש קטיף: תחבורה
בית הקצינים

בית הקצינים (במקדונית: Офицерски дом), מוכר גם בשם בית הצבא העממי היוגוסלבי (במקדונית: Домот на југословенската народна армија) ובית JNA (במקדונית: Дом ЈНА), הוא מבנה היסטורי שנמצא בגדה הימינית של הנהר וארדאר, ליד גשר האבן בכיכר מקדוניה, סקופיה, מקדוניה הצפונית.

== היסטוריה ==
=== בנייה ופירוק המבנה ===
המבנה נבנה על הריסותיו של מסגד הישן בורמאלי, והתחיל את פעילותו ב-1925 בפיקוחו של האדריכל הרוסי, וסילי באומגרטן , ונפתח לאחר סיום הבנייה, ב-1929.<ref>[http://scindeks.ceon.rs/article.aspx?artid=0459-10700949289S Stefanović, Tadija: Graditeljska delatnost ruskog arhitekte emigranta Vasilija Fjodoroviča Fon Baumgartena na jugu Srbije između dva svetska rata] , приступљено 14. 7. 2014.</ref><ref>[http://balkans.aljazeera.net/blog/skoplje-ima-dusu Skoplje ima dušu] , приступљено 14. 7. 2014.</ref> עד לתחילת מלחמת העולם השנייה, שימש הבניין לצורך קיום נשפים וארוחות ערב חגיגיות לאזרחים עשירים.<ref name=Balkan>[http://www.balkaninsight.com/en/article/reconstruction-of-skopje-s-landmark-army-house-begins Skopje's Much-Loved Army Hall to Rise Again (21. 1. 2013)] , приступљено 14. 7. 2014.</ref>

ב-1945, שמו של הבניין שונה לבית הצבא העממי היוגוסלבי (במקדונית: Домот на југословенската народна армија), או בקיצור בית JNA (במקדונית: Дом ЈНА). מאז 1955 ועד להשמדת הבניין, בבניין היו ציורים של הצייר המקודני בורקו לז'סקי .

ברעידת האדמה בסקופיה שהייתה ב-1963, המבנה ניזק קשות, והושמד שנה לאחר מכן, בהחלטה של הממשלה. על הריסות המבנה, נבנה חניון.

=== שחזור המבנה ===
ב-2007, הודיעה ממשלת מקדוניה הצפונית על שחזור בית הקצינים, וב-2011, החברה הפרטית היוונית "DC Prime Properties" רכשה את הקרקע, והתחייבה בחוזה כי לצד בניין המלון "מריוט", יתוכנן שחזור בית הקצינים, ויועצב על פי העיצובים המקוריים. למרות זאת, הבניין משרת בעיקר את צורכי המלון, אך חלק אחד מהחדר מוקדש למשרד ראש העיר סקופיה ולאולם חתונות.<ref name=Balkan/>

בסתיו 2012, הודיע משרד התחבורה של מקדוניה הצפונית כי המשקיע קיבל היתר בנייה ויש לו תקופה של 6 שנים להשלים את הבניין.<ref name=Balkan/>

בינתיים, שחזור המבנה בוצע ב-2013–2016 היה במסגרת הפרויקט סקופיה 2014 של הממשלה, שמטרתו היה להעניק מראה "אירופי" וקלאסי יותר חדש לסקופיה, בירת מקדוניה הצפונית. שחזור המבנה, כמבנה שנהרס ברעידת האדמה, אינו היחיד: התיאטרון הלאומי של מקדוניה הצפונית שופץ גם הוא ב-2013, והוקם במקום הבניין הישן של הבנק הלאומי.

== גלריה ==
<gallery>
קובץ:Oficerski dom po zemjotresot.jpg|בית הקצינים, לאחר רעידת האדמה ב-1963
קובץ:Kameni Most, Skopje.tif|בית הקצינים וגשר האבן בתקופת השלטון הסרבי בסקופיה.
קובץ:Офицерски дом Скопје.jpg|החלק הצדדי של בית הקצינים
קובץ:Офицерски дом Ск.jpg|החלק הקדמי של בית הקצינים
קובץ:Oficerski dom, stara fotografija.jpg|בית הקצינים
קובץ:Oficerski dom, Skopje.jpg|בית הקצינים
קובץ:Oficerski dom, urnatini.jpg|בית הקצינים, לאחר רעידת האדמה ב-1963
</gallery>

== ראו גם ==
* סקופיה
* כיכר מקדוניה

== לקריאה נוספת ==
<div class="mw-content-ltr">
* "АРХИТЕКТОНСКИТЕ СТИЛОВИ (во македонската архитектура од крајот на XIX век и периодот меѓу двете светски војни)". Кокан Грчев. Скопје.
</div>

== קישורים חיצוניים ==

== הערות שוליים ==

קטגוריה:סקופיה: מבנים
קטגוריה:כיכר מקדוניה
קטגוריה:מקדוניה הצפונית: היסטוריה
קטגוריה:יוגוסלביה: צבא וביטחון
לישון לישון

לישון לישון הוא שיר מאת אושיק לוי, שכתב מאיר אריאל והלחין שלום חנוך. השיר נכלל באלבומו הראשון של לוי, "קצת שקט".

== רקע ==
אושיק לוי סיפר שלפני ששלום חנוך נסע ללונדון, הוא ביקש ממנו שיר. חנוך מסר לו קלטת עם המנגינה, אך ללא טקסט.

לוי שאל אותו לגבי טקסט בנוסף למנגינה, וחנוך ענה לו: "סע לקיבוץ משמרות, יש שם בחור, מאיר אריאל, תבקש ממנו שיכתוב לך". לפני שנפגש עמו כדי לקבל את הטקסט, לוי לא הכיר את אריאל.

לוי השאיר לאריאל את הקלטת עם המנגינה של שלום חנוך ואחרי שבוע היה השיר מוכן.<ref></ref>

יהונתן גפן הודה בספרו "חומר טוב" כי ברבים מהשירים שנכתבו בתקופת "חבורת לול" הייתה השפעה של הביטלס, תוך שרעיונות ומשפטים מסוימים היו תרגומים מהביטלס, לדוגמה: השירים "אני אוהב לישון" של אריק איינשטיין ו"לישון לישון" של אושיק לוי היו בעצם "I'm Only Sleeping"". השראה נוספת נלקחה מהשיר A Day In The Life.

== מצעדים ==
* מקום שישי במצעד השנתי תשל"א (1971)<ref></ref>

== קישורים חיצוניים ==
* [https://shironet.mako.co.il/artist?type=lyrics&lang=1&prfid=85&wrkid=1956 מילות השיר] באתר שירונט.
* [https://www.nli.org.il/he/items/NNL_MUSIC_AL997008755295905171/NLI לדף השיר] באתר הספרייה הלאומית

== הערות שוליים ==

קטגוריה:שירי 1971
קטגוריה:סינגלים מ-1971
קטגוריה:שירי אושיק לוי
קטגוריה:שירים בעברית
קטגוריה:שירים שנכתבו על ידי מאיר אריאל
קטגוריה:שירים שהולחנו על ידי שלום חנוך
קטגוריה:שירים על שינה
קאנט 25

קאנט 25 (באיטלקית: CANT 25) היה מטוס ימי דו-כנפי וחד-מנועי שהוגדר כמטוס סיור מתוצרת חטיבת כלי הטיס של יצרנית המטוסים האיטלקית Cantieri Riuniti dell'Adriatico (שם רשמי: Cantieri Riuniti dell'Adriatico C.R.D.A) אשר ערך את טיסת הבכורה בשנת 1927.

מנהל התכנון והייצור היה המהנדס האווירונאוטי "Raffaele Conflenti" .

==ממאפייני "קאנט 25"==
* יוצרו 38 יחידות עבור חיל האוויר המלכותי האיטלקי.
* צוות: 1 טייס.
* תקופת שירות: בין השנים 1931–1943.
* מדחפים: מדחף דוחף קבוע בעל 2 להבים.
* מנוע 12V צילינדרים 18.7 ליטר, המפיק 400 כ"ס, מנוע מתוצרת פיאט סוג מנוע "Fiat A.20" , מנוע קרור מים, (משקל יבש של המנוע: 340 ק"ג).
* מהירות הזדקרות: 90 קמ"ש.
* קצב טיפוס: 5,000 מטר במשך 26.30 דקות.
* מטוסי "קאנט 25" נטלו חלק במלחמה האיטלקית-אתיופית השנייה.

===גרסות===
* "25M".
* "25A.R".

==גלריה==
<gallery mode="packed" heights="120">
קובץ: CANT 25M.jpg| "קאנט 25"
קובץ:CANT 25 in water.jpg | "קאנט 25"
</gallery>

<gallery mode="packed" heights="120">
קובץ:Motore FIAT A.20.jpg | מנוע 12V צילינדרים 18.7 ליטר שהורכב במטוסי "קאנט 25"
</gallery>

==ראו גם==
* קאנט 6 
* קאנט 7
* קאנט 10
* קאנט 18
* קאנט Z.511

== קישורים חיצוניים ==

==הערות שוליים==

קטגוריה:כלי טיס איטלקיים
קטגוריה:מטוסים ימיים
קטגוריה:מטוסי סיור
הנס המלכותי של ברבדוס

פרח קסאלפיניה יפהפייה, המסמל את ברבדוס
דגל מלכת ברבדוס או הדגל האישי של מלכת ברבדוס (באנגלית: Queen's Personal Barbadian Flag) המכונה גם "הנס המלכותי של ברבדוס" (Royal Standard of Barbados) היה הנס מלכותי - הדגל הרשמי של מלכת ברבדוס, אליזבת השנייה.

הדגל אושר לשימוש בשנות ה-70, לשימושה הבלעדי של המלכה בביקוריה בברבדוס או כאשר היא שימשה כראש המדינה (של ברבדוס) באירועים מחוץ לממלכה. לנציגה של המלכה במדינה, המושל הכללי של ברבדוס, היה דגל משלו.

== תיאור הדגל ==
הדגל הוא שדה צהוב שבמרכזו עץ תאנה (המהווה סמל של האי ברבדוס); משני צדדי העץ מצויי פרחי קסאלפיניה יפהפייה (Caesalpinia pulcherrima) המכונים "הגאווה של ברבדוס" שצבעם אדום. במרכז הדגל מצוי דגל המלכה אליזבת השנייה - דיסק עגול כחול שבמרכזו האות "E" בצבע זהב שמעליה כתר מוזהב וסביבה זר של שושנים מוזהבות - הכתר סימל את מעמדה של המלכה ואת סמכותה, והשושנים את מדינות חבר העמים הבריטי.

== ראו גם ==
* דגל המלכה אליזבת השנייה
* דגל ברבדוס
* סמל ברבדוס
* דגל המושל הכללי של ברבדוס

== קישורים חיצוניים ==
* [https://www.fotw.info/flags/bb-qe2.html הנס המלכותי של ברבדוס], באתר דגלי העולם 

== הערות שוליים ==

קטגוריה:ברבדוס: פוליטיקה
ברבדוס
היפנוזה (סרט)

היפנוזה (ברוסית: Гипноз) הוא סרט מותחן פסיכולוגי רוסי בבימויו של ואלרי טודורובסקי ובכיכובם של מקסים סוחאנוב, סרגיי גירו, סרגיי מדבדב, יקטרינה פדולובה ופולינה גלקינה. קו-פרודוקוציה פינית-רוסית הסרט הופק בשיתוף פעולה עם רשת Yle הפינית בהפצת סרטי סוני.
==עלילה==
מישה המתבגר משתתף בפגישות היפנוזה עם המהפנט וולקוב כדי להתאושש מבעיית הליכת שינה. כתוצאה מכך, מישה נופל להשפעתו של המהפנט עד כדי כך שהוא מפסיק להבין מהי המציאות ואיפה אשליה. לאחר מותה המסתורית של אחת המטופלות של וולקוב, מישה מחליט לערוך חקירה כדי לרדת לעומק האמת. אבל מה אם חלום ומציאות יתמזגו לאחד והוא בסופו של דבר יהפוך לחשוד העיקרי?
==שחקנים ודמויות==
* מקסים סוחאנוב - וולקוב, מהפנט
* סרגיי גירו - מישה
* סרגיי מדבדב
* יקטרינה פדולובה
* פולינה גלקינה
==קישורים חיצוניים==

* [https://www.kinopoisk.ru/film/1242705/ "היפנוזה"], באתר kinopoisk.ru

== הערות שוליים ==

קטגוריה:סנקט פטרבורג בקולנוע
קטגוריה:סרטי 2020
קטגוריה:סרטי דרמה רוסיים
קטגוריה:סרטי ואלרי טודורובסקי
קטגוריה:סרטי מותחן פסיכולוגיים
קטגוריה:סרטי מסתורין רוסיים
קטגוריה:סרטי מתח רוסיים
קטגוריה:סרטים ברוסית
נחל בית לחם

נחל בית לחם הוא נחל איתן קצר הזורם במערב עמק יזרעאל בבקעה שבין גבעות אלונים. מוצא הנחל במעיינות אלוני אבא, נשפך לנחל הקישון.

== מסלול הנחל ==
מקור הנחל בשלושה יובלים הזורמים דרומה מגבעות אלוני אבא ונפגשים בשדות צפונית לרמת ישי, דרומית לכביש 77. משלב זה הנחל זורם בתעלות תת-קרקעיות מתחת לרמת ישי, ויוצא לפני השטח שוב דרומית ליישוב בסמוך לתל ריסים. הנחל זורם דרומה ונפגש עם נחל טבעון בין היישובים שדה יעקב וכפר יהושע, במקטע זה של הנחל נבנה שביל הולכי רגל ואופניים באורך 4.7 קילומטר שנקרא על שמו של סג"ם בר רהב. לצידי הנחל יש מעיינות רבים, מאגרי מים. הנחל נשפך לנחל הקישון כחצי קילומטר דרומית לתחנת הרכבת יקנעם – כפר יהושע.

== שיקום הנחל ==
ב-2018 החל פרויקט משותף למועצה המקומית ברמת ישי, רשות ניקוז ונחלים קישון, משרד התחבורה וקרן קיימת לישראל, בו הוחלט לשקם את הנחל ולפתחו לטובת מטיילים במסגרת פרויקט "שביל סובב רמת ישי". תוואי הנחל נוקה, עצים נשתלו על גדותיו כדי ליצבו ונבנה בסמוך אליו שביל בטון באורך 4.7 קילומטר המקשר בין רמת ישי ותחנת הרכבת ליד כפר יהושע. לאורך השביל, שכולל מסלול אופניים ושביל להולכי רגל, נבנו פינות ישיבה. עלות הפרויקט כ-3 מיליון שקלים.

מסלול הנחל החדש נחנך במסגרת פסטיבל "טעמים ועמקים" בט"ו בשבט תש"ף, ינואר 2019, שהיה בסימן "קיום וקיימות", ובמסגרתו הועברו סיורים מודרכים לאורך הנחל.

== גלריית תמונות ==
<gallery>
קובץ:BeitLehemStreamUnderground.jpg|מתווה זרימת הנחל התת-קרקעי בתוך רמת ישי
קובץ:BikaatNahalBeitLehem.jpg|מבט לנחל בית לחם מכיוון תל ריסים
קובץ:BeitLehemStreamPath.jpg|שביל הבטון שנסלל על הגדה המערבית של הנחל
</gallery>

== הערות שוליים ==

קטגוריה:רמת ישי
בית לחם
קטגוריה:עמק יזרעאל
Sexorcism

Sexorcism הוא אלבום הבכורה של הראפרית האמריקאית ברוק קנדי. האלבום יצא לאור ב-25 באוקטובר 2019 דרך חברת התקליטים NUXXE<ref></ref>. האלבום כולל שיתופי פעולה עם אמנים רבים, ביניהם צ'ארלי XCX, איגי אזליה, ויולט צ'אצ'קי, אקווריה וריקו נאסטי.

== רקע ==
הוצאת האלבום תוכננה תחילה לשנת 2017, לאחר שחתמה קנדי על חוזה הקלטות עם RCA Records<ref></ref>, כאשר שם האלבום המתוכנן היה "Daddy Issues". עם זאת, לאחר דחיות מרובות, הודיעה קנדי ב-10 בינואר 2019 כי סיימה לעבוד על אלבום הבכורה שלה<ref></ref>, וכחודש לאחר מכן הכריזה על שמו החדש, "Sexorcism".

== רשימת רצועות ==

== קישורים חיצוניים ==

== הערות שוליים ==

קטגוריה:אלבומים באנגלית
מוריץ מאייר-מאהר

מוריץ מאייר-מאהר (בגרמנית: Moritz Mayer-Mahr; 17 בינואר 1869 – 30 ביולי 1947) היה פסנתרן ומורה לפסנתר גרמני ממוצא יהודי.

==ביוגרפיה==
מוריץ מאייר-מאהר נולד במנהיים למשפחת סוחר יהודי. הוא התחיל לנגן פסנתר בגיל צעיר. בשנים 1886–1890 הוא למד הלחנה באקדמיה לאמנויות בברלין.

לאחר סיום הלימודים מאייר-מאהר עשה סבב הופעות כסולן, כצמד פסנתרנים וכחלק של שלישייה לצד היינריך גרינפלד. בין השנים 1910–1930 הוא עשה הקלטות של יצירות מאת פרנץ ליסט, פרדריק שופן ומלחינים נוספים.

בשנת 1892 מוריץ מאייר-מאהר החל ללמד בקונסרבטוריון של ברלין. בין תלמידיו היו יאשה ספיבקובסקי, מנפרד גורליט, רוזה אטקין ופסנתרנים נוספים. באותה תקופה הוא פרסם יצירות לפסנתר מאת יוהנס ברהמס וקארל צ'רני.

החל משנת 1907 מוריץ מאייר-מאהר היה בין שופטי תחרות פסנתרנים שנערכה בברלין. לאחר תרומות גדולות שהוא קיבל ליום ההולדת ה-60, מוריץ מאייר-מאהר הקים קרן לתלמידי פסנתר צעירים.

לאחר עליית הנאצים לשלטון מוריץ מאייר-מאהר איבד בהדרגה כל התפקידים במערכת הציבורית. בשנת 1936 נאסר אליו לעסוק במוזיקה. הוא היה ממשיך להופיע בהופעות של הקהילה היהודית של העיר. בשנת 1938 הוא הואשם בכך שערך שיעורים ללא תשלום למרות איסור מפורש.

בשנת 1940 מוריץ מאייר-מאהר ואשתו קיבלו אישור לעזוב את הגרמניה הנאצית תחילה לנורווגיה ולאחר כיבושה לשוודיה. הוא נפטר בגוטנבורג בשנת 1947.

בנו רוברט שנותר בגרמניה נספה באושוויץ.

== קישורים חיצוניים ==

* [https://www.lexm.uni-hamburg.de/object/lexm_lexmperson_00001524 ביוגרפיה]

קטגוריה:פסנתרנים יהודים
קטגוריה:פסנתרנים גרמנים
קטגוריה:מורים למוזיקה בגרמניה
קטגוריה:גרמנים שנולדו ב-1869
קטגוריה:גרמנים שנפטרו ב-1947
כנופיית גרוסי

כנופיית גרוס (באיטלקית: la Banda Grossi) הייתה ארגון איטלקי בתקופת איחוד איטליה, שפעל באזור הצפוני של מארקה בין 1861 ל-1862. שמה נובע משם מנהיגה, טרנציו גרוסי. כנופיית גרוסי, הידועה כאחת התופעות הצפוניות ביותר במסגרת האיחוד, ביצעה פשעים רבים ונבזיים, כולל מעשי רצח, כיבושים מזוינים של כפרים, שוד וגניבות ברחבי מונטיפלטרו, מטאורו ועמק צ'זנו בצפון איטליה.

== פעילות עבריינית ==
פעילות כנופיית גרוסי וחבריה מיוחסת לסירוב ולהתנגדות בהן השתמשו קבוצות מאורגנות של חסרי כל בתקופת איחוד איטליה. מניעיה של ההתפרעות החברתית-פוליטית של חבורת גרוסי התמזגו לעיתים קרובות עם הפשע הנפוץ ועסקו ברובם בפשעים נגד רכוש פרטי והמדינה. חוסר שביעות הרצון הכללי בגלל מוסד גיוס החובה הביא מצבים שונים של האוכלוסייה הפחות אמידה לאמץ את התסיסה של כנופיית גרוסי לעומת ממשלת פיידמונטה החדשה, במה שליבה את המחאה נגד ממשלת האיחוד והאוכלוסייה המקומית העניקה מקלט לאנשי הכנופיה. עקבות שיתוף הפעולה גם מצד הכנסייה מופיעים ברגעים שונים בחייה הפליליים של הכנופיה, כולל מעצר בגין סיוע לכומר של הקהילה והדרכון האפיפיורי שנמצא בגופתו של טרנציו גרוסי, שנשמר כיום בארכיון פזארו.
== חברי הכנופיה ==
אף על פי שמספר החברים השתנה, מבין חבריה הנודעים היו:
* טרנציו גרוסי
* סנטה פרונטיני
* לואיג'י טרבי
* גאטאנו גרבוני
* אולינטו ונטורי
* ביאג'יו אולמדה
* פייטרו פנדולפי
* ג'וזפה אלוני
* מרקו גרוסי, אחיו הצעיר של טרנציו
* ג'ובאני בטלי

== משפט ==
משפטם של כנופיית גרוסי התקיים בין 8 ביוני ל-25 ביוני 1864 בבית המחסן של מנזר סן ג'ובאני בפזארו, בנוכחות קהל רב. 210 עדים זומנו והועלו 475 שאלות עליהן נתן בית המשפט תשובה. בין האישומים, בנוסף לפשעי רכוש, היו גם הרצח של אנשי הקרביניירי פיליפו צ'יומינאטו, ג'וזפה דיני, קרלו ויגה, ג'וזפה ראצ'יני.

במשפט הועלתה גם השאלה הנוגעת לגישתו והשחיתות של סנטה פרונטיני על ידי מחוז פזארו. התובע אמר שהוא ממורמר ממה שקרה, למרות שהשחיתות הייתה נפוצה באותה תקופה בניסיון לפתור את בעיית השודים המקומית. אדון פטרוצ'י הציג מכתב מספטמבר 1862 במשפט בו הורה לו המחוז לגשת לסנטה פרונטיני ולהציע למסור את מנהיג הכנופיה טרנציו גרוסי תמורת דרכון ופרס כספי. סכום הפרס לא צוין במכתב. ב-25 ביוני 1864 הוכרזו ההרשעות לעבודות כפייה לכל החיים למחצית מחברי הכנופיה, למעט כמה בודדים שכיפרו על מעשיהם ועבורם הופחת העונש. סנטה פרונטיני, שהוכרז בעבר כרוצחו של טרנציו גרוסי, נידון לגיליוטינה. גזר הדין בוצע ב-25 באוקטובר 1864 בפזארו.

== בתרבות הפופולרית ==
* בשנת 2010 פרסם המאייר מישל פטרוצ'י את הרומן הגרפי "איל בריגאנטה גרוסי וחבורתו העלובה"<ref></ref>, בהוצאת Tunué ובהשראת מעשי הכנופיה בשנים 1861–1862.
* ב־20 בספטמבר 2018 יצא הסרט העלילתי שכותרתו [https://cine-studio.it/labandagrossi לה בנדה גרוסי - סיפור אמיתי שכמעט נשכח"]<ref></ref>, אותו כתב וביים קלאודיו ריפלטי על פי האירועים האמיתיים של טרנציו גרוסי וחבריו. הופק על ידי Cinestudio, הופץ בבתי קולנוע איטלקיים וזמין ב-iTunes ובנטפליקס עם כתוביות באנגלית.

== לקריאה נוספת ==
* Dellagenga F., Storia della banda Grossi e dei suoi delitti commessi all'alba dell'unità nazionale nella provincia di Pesaro-Urbino, Fano, 1907
* Monsagrati M., Uguccioni R. P., Vera storia della banda Grossi, Pesaro 1983
* Moretti L., Colbordolo - Agricoltura e società rurale nel XIX secolo, Rimini 1997
== הערות שוליים ==

קטגוריה:איטליה: היסטוריה
קטגוריה:פשע באיטליה
Voicenotes

Voicenotes הוא אלבום האולפן השני של הזמר האמריקאי צ'ארלי פות'. האלבום יצא לאור ב-11 במאי 2018 דרך חברות התקליטים Artist Partner Group ואטלנטיק רקורדס.

פות' דחה את הוצאת האלבום מתחילת שנת 2018 עקב רצון "להפוך אותו למושלם", כאשר בזמן זה צילם מחדש את עטיפת האלבום. לקידום האלבום יצא פות' לסיבוב הופעות באמריקה הצפונית בשנת 2018 מחודש יולי ועד לתחילת חודש ספטמבר.

האלבום זכה להצלחה מסחרית, והגיע למקום הרביעי במצעד האלבומים האמריקאי בילבורד 200, לאחר שמכר כ-58 אלף יחידות שקולות לאלבום בשבוע הראשון להוצאתו. בנוסף זכה האלבום לביקורות חיוביות ממבקרים, שבין היתר ציינו כי האלבום מראה על שיפור מאלבומו הקודם של פות', Nine Track Mind.

== רשימת רצועות ==

== מיקומי שיא ==

== נתוני מכירות ==

== קישורים חיצוניים ==

== הערות שוליים ==

קטגוריה:אלבומי 2018
קטגוריה:אלבומים באנגלית
קטגוריה:אלבומים שהופקו על ידי ג'ייסון אביגן
קטגוריה:אלבומים שהוקלטו באולפן ביתי
קטגוריה:אלבומי זהב בארצות הברית
קטגוריה:אלבומי כסף בממלכה המאוחדת
קטגוריה:אלבומי חברת אטלנטיק רקורדס
פיקוד האוויר של חיל האוויר המלכותי

פיקוד האוויר של חיל האוויר המלכותי (באנגלית: RAF Air Command) הוא כיום הפיקוד היחיד בחיל האוויר המלכותי המפקד על כלל כוחות החיל.

הפיקוד הוקם באפריל 2007 על ידי מיזוג של שני הפיקודים שהתקיימו בחיל האוויר מאז שנות ה-90; פיקוד התקיפה ופיקוד האימון וכוח האדם. מאז שהתמזגו בהדרגה כלל פיקודי החיל שהתקיימו במהלך מלחמת העולם השנייה והמלחמה הקרה, פיקוד האוויר למעשה אחראי על כלל היחידות ותחומי האחריות של חיל האוויר המלכותי. הוא כולל שני אגפים שבראש כל אחד מהן קצין בדרגת מרשל אוויר; אגף מבצעים הכולל שלושה להקים ומרכז את כל תחומי האחריות מלבד אימון והכשרה המצויים בידי אגף היכולות הכולל להק אימון אחד. פיקוד האוויר מתפקד בפועל בתור מפקדת חיל האוויר ומפקדו הוא גם מפקד חיל האוויר המלכותי, מתוך כך הוא מקביל למפקדת הצבא של הצבא הבריטי ומפקדת פיקוד הצי של הצי המלכותי. 

מפקדת פיקוד האוויר נמצאת בבסיס חיל האוויר המלכותי היי ויקומב.

==מבנה==
* אגף מבצעים (בפיקוד קצין בדרגת מרשל אוויר)
**להק 1 - להק לוחמה אווירית (מטוסי קרב, הפצצה ותקיפה).
**להק 2 - להק סיוע אווירי (תובלה, חילוץ, תדלוק וסיור).
**להק 38 - להק המרכז את כוחות ההנדסה, רפואה, לוגיסטיקה וקשר.
* אגף יכולות (בפיקוד קצין בדרגת מרשל אוויר)
**להק 22 - להק המרכז את מתקני ויחידות האימון

==ראו גם==
* פיקוד מטוסי הקרב של חיל האוויר המלכותי
* פיקוד התקיפה של חיל האוויר המלכותי

אוויר, פיקוד
קטגוריה:חיל האוויר המלכותי
Nine Track Mind

Nine Track Mind הוא אלבום הבכורה של הזמר האמריקאי צ'ארלי פות'. האלבום יצא לאור ב-29 בינואר 2016 דרך חברות התקליטים Artist Partner Group ואטלנטיק רקורדס, זאת לאחר שתוכנן לצאת קודם לכן ב-6 בנובמבר 2015, אך הוצאתו נדחתה.

האלבום הצליח מסחרית והגיע למקום השישי במצעד האלבומים האמריקאי בילבורד 200, שם גם הגיע למעמד של פלטינה כפולה. עם זאת, הוא קיבל ביקורות שליליות לרוב ממבקרי המוזיקה, שכינו את הפקתו תפלה. מאוחר יותר אף הודה פות' כי הוא היה מאוכזב מהתוצר הסופי.

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי בכורה מ-2016
קטגוריה:אלבומים באנגלית
קטגוריה:אלבומי פלטינה בממלכה המאוחדת
קטגוריה:אלבומי פלטינה כפולה ומעלה בארצות הברית
קטגוריה:אלבומי חברת אטלנטיק רקורדס